****

**H O T Ă R Î R E**

**cu privire la instituirea de noi titluri**

**ştiinţifice în Republica Moldova**

**nr. 85  din  19.02.93**

*Monitor nr.2/41 din 28.02.1993*

\* \* \*

*Notă: sintagmele şi derivatele lor: “prima treaptă a gradului ştiinţific”, “treapta a doua a gradului ştiinţific”, “prima treaptă a titlului ştiinţifico-didactic”, “treapta a doua a titlului ştiinţifico-didactic”, “grade şi titluri ştiinţifice”, “grade şi titluri ştiinţifice şi ştiinţifico-didactice”, “gradul ştiinţific”, “conferenţiar” se substituie, respectiv, prin sintagmele şi derivatele lor: “titlu ştiinţific”, “titlu ştiinţific”, “titlu didactic”, “titlu didactic”, “titluri ştiinţifice şi didactice”, “titluri ştiinţifice şi didactice”, “titlu ştiinţific”, “conferenţiar universitar” prin [Hot.Guv. nr.308 din 10.06.96](lex:HGHG19960610308), în vigoare 28.06.1996*

Guvernul Republicii Moldova **HOTĂRĂŞTE:**

**1.** Se acceptă propunerea Comisiei Superioare de Atestare a Republicii Moldova cu privire la instituirea de noi titluri ştiinţifice şi didactice după cum urmează:

doctor (cu indicaţia domeniului ştiinţific) – titlu ştiinţific, care este echivalent cu titlul ştiinţific anterior de candidat în ştiinţe;

doctor habilitat (cu indicaţia domeniului ştiinţific) – titlu ştiinţific, care este echivalent cu titlul ştiinţific anterior de candidat în ştiinţe;

cercetător ştiinţific superior – titlu ştiinţific echivalent titlului ştiinţific anterior de cercetător ştiinţific superior;

conferenţiar universitar – titlu didactic, care este echivalent cu titlul ştiinţific anterior de docent;

profesor universitar – titlu didactic, care este echivalent cu titlul ştiinţific anterior de profesor;

**2.** Comisia Superioară de Atestare a Republicii Moldova va introduce modificările şi completările necesare în actele normative corespunzătoare.

|  |
| --- |
| **PRIM-MINISTRU** |
| **AL REPUBLICII MOLDOVA** | **Andrei SANGHELI** |
| **Chişinău, 19 februarie 1993** |  |
| **Nr.85.** |  |

\_\_\_\_\_\_\_\_\_\_  
Hotărîrile Guvernului  
85/19.02.93 Hotărîre cu privire la instituirea de noi titluri ştiinţifice în Republica Moldova *//Monitor 2/41, 28.02.1993*